Thief: The Dark Project
Kehitys > Äänisuunnittelu ja musiikki

Musiikkinäytteet
Hiljaiselle hiiviskelylle luotiin vastapainoa aggressiivisella industrial-musiikilla.
Suurin osa pelin musiikista on rauhallista ambient-tyylistä tunnelmointia, jota höystävät erilaiset taustaefektit.
Äänitiedostojen kuunteluohjeet
Pelin ohjaaja Greg LoPiccolo halusin äänen rikastavan pelimaailmaa. Kehittäjät loivat monipuolisen äänijärjestelmän, joka pystyy realistisesti mallintamaan ääniaaltojen etenemistä pelimaailmassa. Äänisuunnittelija- ja säveltäjä Eric Brosius sekä loput äänitiimistä pyrkivät antamaan äänelle eri tehtäviä. Esimerkiksi itsekseen tai toisille puhuvat tekoälyhahmot kertovat pelaajalle epäsuorasti olinpaikastaan ja mahdollisesta tunnetilastaan, ja vastaavasti viholliset pystyvät kuuntelemaan ympäristön ja pelaajan tuottamia ääniä. Ääntä myös käytettiin hyväksi pelin juonen eteenpäin kuljettamisessa, sillä pelaajat voivat salakuunnella pelihahmojen välisiä keskusteluja oppiakseen lisää taustatarinasta sekä tehtävästään. Myös Garrettin yksinpuhelut kertovat pelin maailmasta ja tehtävästä. Äänellä myös luotiin tunnelmaa pelin tehtäviin.
Keskustelujen käyttäminen osana juonenkuljetusta oli jatkoa Looking Glass Studiosin aiemmasta pelistä System Shock (1994), jossa pelaajalle annettiin tietoa maailmasta sekä juonesta äänitteiden avulla. Käsikirjoittaja Laura Baldwinin tehtävänä oli kirjoittaa dialogista napakkaa, hauskaa ja ennen kaikkea informatiivista, jotta pelaajille voitaisiin syöttää tietoa luontevasti mutta heitä tylsistymättä. Peliä varten äänitettiin paljon dialogia ja Garrettin yksinpuhelua, mutta iso osa jätettiin pois julkaisuversiosta.
Pelin ambient-tyylisen musiikin sävelsi ja sen ääniefektit loi Eric Brosius. Taustamusiikki suunniteltiin tunnelmaa luovaksi ja rauhalliseksi, jottei hiiviskelylle oleellinen äänenpaikannus häiriintyisi. Taustaääniksi kelpasivat yksinkertaiset ja lyhyet musiikki- tai ääninäytteet joita loopattiin loputtomiin. Taustaäänet ovat paikoittain luonnollisia ja ympäristöön sopivia, kuten heinäsirkkojen sirinää, lehtien rapinaa tai tuulen ujellusta, mutta toisinaan oudompia ääniä, kuten hiljainen humina sisätiloissa. Varsinaista musiikkia päätettiin käyttää varauksella ja vain tietyissä kohdissa tehokeinona. Musiikissa on ambientin lisäksi vaikutteita aggressiivisesta industrialista, jolla luotiin yhteys pelimaailman steampunk-teknologiaan. Samalla luotiin vastapainoa hiiviskelylle ja rauhalliselle ambientille.
| Thief Goldin ääniraita |
| --- | --- | --- | --- | --- | --- | --- | --- | --- | --- |
| Nro | Nimi | Sävel | Kesto |  |  |  |  |  |  |
| 1. | I Was A Kid Running Messages | Eric Brosius | 1.17 |  |  |  |  |  |  |
| 2. | Intro Thief Gold OST - Thief the Dark Project | Brosius | 1.58 |  |  |  |  |  |  |
| 3. | Lord Bafford's Mannor | Brosius | 3.38 |  |  |  |  |  |  |
| 4. | From the Hammer Book of Tenets | Brosius | 1.57 |  |  |  |  |  |  |
| 5. | Break from Cragscleft Prison | Brosius | 3.35 |  |  |  |  |  |  |
| 6. | Down Into The Bonehoard | Brosius | 4.17 |  |  |  |  |  |  |
| 7. | Assassins | Brosius | 3.05 |  |  |  |  |  |  |
| 8. | The Downwind Thieves' Guild | Brosius | 4.53 |  |  |  |  |  |  |
| 9. | A Woman Named Viktoria | Brosius | 1.52 |  |  |  |  |  |  |
| 10. | The Sword | Brosius | 3.29 |  |  |  |  |  |  |
| 11. | The Haunted Cathedral | Brosius | 5.51 |  |  |  |  |  |  |
| 12. | The Mage Towers | Brosius | 6.21 |  |  |  |  |  |  |
| 13. | The Lost City | Brosius | 5.34 |  |  |  |  |  |  |
| 14. | The Song Of The Caverns | Brosius | 5.17 |  |  |  |  |  |  |
| 15. | Undercover | Brosius | 4.21 |  |  |  |  |  |  |
| 16. | The Eye | Brosius | 0.42 |  |  |  |  |  |  |
| 17. | Return To The Cathedral | Brosius | 7.19 |  |  |  |  |  |  |
| 18. | Escape! | Brosius | 3.34 |  |  |  |  |  |  |
| 19. | The Trickster Is Real After All | Brosius | 1.24 |  |  |  |  |  |  |
| 20. | Strange Bedfellows | Brosius | 3.08 |  |  |  |  |  |  |
| 21. | Into The Maw Of Chaos | Brosius | 6.45 |  |  |  |  |  |  |
| 22. | I Just Saved The World | Brosius | 0.58 |  |  |  |  |  |  |
| 23. | Credits | Brosius | 3.05 |  |  |  |  |  |  |
|  |  |  | 84.20 |  |  |  |  |  |  |